Na temelju članka 7. stavka 2. Zakona o financiranju političkih aktivnosti i izborne promidžbe ("Narodne novine", broj 24/11, 61/11, 27/13, 48/13 - pročišćeni tekst, [2/14](http://www.zakon.hr/cms.htm?id=617), 96/16. i 70/17) i članka 18. Statuta Grada Križevaca ("Službeni vjesnik Grada Križevaca" broj 4/09, 1/13. i 1/16), Gradsko vijeće Grada Križevaca na 5. sjednici održanoj 4. prosinca 2017. donijelo je

**O D L U K U**

**o raspoređivanju sredstava za financiranje političkih stranaka i članova izabranih s liste grupe birača, zastupljenih u Gradskom vijeću Grada Križevaca za 2018. godinu**

Članak 1.

 Ovom Odlukom raspoređuju se sredstva koja se u Proračunu Grada Križevaca za 2018. godinu osiguravaju za redovito godišnje financiranje političkih stranaka i članova izabranih s liste grupe birača, zastupljenih u Gradskom vijeću Grada Križevaca (u daljnjem tekstu: Gradsko vijeće).

 U Proračunu Grada Križevaca za 2018. godinu osigurana su sredstva za financiranje političkih stranaka i članova izabranih s liste grupe birača u iznosu 100.000,00 kuna.

Članak 2.

 Pravo na redovito godišnje financiranje iz sredstava Proračuna Grada Križevaca za 2018. godinu imaju političke stranke koje u Gradskom vijeću imaju najmanje jednog člana kao i članovi Gradskog vijeća izabrani s liste grupe birača.

Članak 3.

 Za svakog člana Gradskog vijeća utvrđuje se jednaki iznos sredstava, tako da svakoj političkoj stranci pripadaju sredstva razmjerno broju njenih članova u trenutku konstituiranja Gradskog vijeća.

 Za svakog člana Gradskog vijeća utvrđuju se sredstava u iznosu 4.629,63 kune godišnje.

 Za svakog člana Gradskog vijeća podzastupljenog spola, političkoj stranci, odnosno članici izabranoj s liste grupe birača pripada i pravo na naknadu u visini 10% iznosa utvrđenoga za svakog člana iz stavka 2. ovoga članka.

 Za svaku članicu se, sukladno stavcima 2. i 3. ovoga članka, utvrđuju sredstva u iznosu 5.092,59 kuna.

Članak 4.

 Sredstva utvrđena ovom Odlukom raspoređuju se političkim strankama i članovima izabranim s liste grupe birača u godišnjim iznosima kako slijedi:

 1. Socijaldemokratskoj partiji Hrvatske 18.981,48 kuna,

 - SDP (3 člana, 1 članica)

 2. Hrvatskoj demokratskoj zajednici 18.518,52 kune,

 - HDZ (4 člana)

 3. Hrvatskoj demokršćanskoj stranci 14.351,85 kuna,

 - HDS (2 člana, 1 članica)

 4. Hrvatskoj seljačkoj stranci 4.629,63 kune,

 - HSS (1 član)

5.Mreža nezavisnih lista 4.629,63 kune,

 - MREŽA(1 član)

6. Članovima/članicama s Liste grupe birača:

IGOR FRBEŽAR 4.629,63 kune,

ANA KONČURAT 5.092,59 kuna,

EDUARD KRMPOTIĆ 4.629,63 kune,

DUBRAVKO PICIG 4.629,63 kune,

SAŠA RUŽIĆ 4.629,63 kune,

SANELA STRUČIĆ 5.092,59 kuna,

TENA TEKLIĆ 5.092,59 kuna,

ŠTEFICA WOLF 5.092,59 kuna.

 Ukupno: 100.000,00 kuna.

Članak 5.

 Raspoređena sredstva iz članka 4. ove Odluke doznačuju se tromjesečno u jednakim iznosima, na žiro račun političkih stranaka, a članu izabranog s liste grupe birača na poseban račun za redovito financiranje.

Članak 6.

 Ukoliko tijekom proračunske godine, pojedini član/članica ili više njih, napuste ili promijene članstvo u političkoj stranci, financijska sredstva koja se raspoređuju sukladno ovoj Odluci ostaju političkoj stranci kojoj je član/članica pripadao u trenutku konstituiranja Gradskog vijeća.

 Ukoliko član/članica izabran s liste grupe birača postane član/članica političke stranke koja participira u Gradskom vijeću, sredstva za redovito godišnje financiranje ostaju tom članu/članici.

Članak 7.

 Ova Odluka stupa na snagu osmog dana od dana objave u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 402-01/17-01/25

URBROJ: 2137/02-04/2-17-1

Križevci, 4. prosinca 2017.

 PREDSJEDNIK

 Marko Katanović